घटते भू-जल के प्रति लोगों को जागरूक करें
कलेक्टरविक्रम सिंह ने कहा है कि मुख्यमंत्री स्वावलंबन, बेटी बचाओ, बेटी पढ़ाओ और स्वच्छ भारत मिशन का व्यापक प्रचार प्रसार कर अभियानों को जिले में सफल बनाएं। उन्होंने कहा कि इसके लिए रैलियां, नारे, स्लोगन, पोस्टर, स्टीकर आदि के माध्यम से एक माहौल तैयार करने की जरूरत है।
कलेक्टर विक्रम सिंह मंगलवार को कलेक्टरेट सभागार में मुख्यमंत्री जल स्वावलंबन बेटी बचाओ, बेटी पढ़ाओ और स्वच्छ भारत अभियान की बैठक को संबोधित कर रहे थे। उन्होंने कहा कि मुख्यमंत्री स्वावलंबन योजना राज्य सरकार की महत्वाकांक्षी योजना है। विभिन्न गतिविधियों से राज्य के घटते भूजल स्तर के प्रति लोगों को जागरूक किया जा सकता है। उन्होंने बताया कि मुख्यमंत्री जल स्वावलंबन अभियान के अन्तर्गत नादौती के ब्लाक के 13, मण्डरायल के 09 तथा करौली, सपोटरा, टोडाभीम, हिण्डौन के 10-10 गांवों का चयन किया गया है। इस अभियान के लिए योजना में चयनित प्रत्येक गांवों में ग्राम पंचायत सदस्यों, स्थानीय समुदायों, विभिन्न विभागों के ग्राम पंचायत स्तर के कार्मिकों, गैर सरकारी संगठनों, सामाजिक कार्यकर्ताओं को शरीक करते हुए बैनर, तख्ती, और पोस्टर लेकर गांवों के प्रमुख स्थानों से 30 दिसम्बर 01 जनवरी 2016 तक रैली निकाली जाए।कलेक्टर बताया कि रैली में आंगनबाड़ी कार्यकर्ता, जल संसाधन विभाग, कृषि विभाग, भू- संरक्षण विभाग को भी शामिल करते हुए 100-100 व्यक्ति शामिल किए जाएं जो ग्राम पंचायत द्वारा निर्धारित स्थान पर प्रातः 10 बजे उपस्थित रहेंगे। उन्होंने बताया कि रैली को पंच या सरपंच के द्वारा हरी झण्डी दिखाकर रवाना करवाया जाए रैली के माध्यम से लोगों को मुख्यमंत्री जल स्वावलंबन अभियान की उपयोगिता एवं अनावश्यकता के बारे में जानकारी दी जाए। उन्होंने बताया कि ग्राम स्तरीय सामुदायिक रैली की तरह 500 से अधिक आबादी क्षेत्र में ग्रामीण युवाओं की रैली का आयोजन 1 जनवरी तक उन्हीं गांवों में कराया जाएगाा जहां की आबादी 500 से अधिक है। गांव के विद्यालयों में भी छात्रों की रैली का आयोजन 20 जनवरी तक किया जाएग। उन्होंने बताया इसी प्रकार 500 से अधिक आबादी क्षेत्र में महिलाओं की रैली के आयोजन 10 जनवरी तक होंगे। ग्राम सम् पर्क अभियान के तहत संबंधित उपखण्ड अधिकारी ग्राम के सभी परिवारों को सम्मिलित करते हुए एक टीम का गठन करेंगे, जो घर- घर जाकर जल स्वावलंबन की गतिविधियों एवं उपयोगिता के बारे में जानकारी देगें तथा यह टीम उसी दिन ग्राम में रात्रि विश्राम करेगी। उन्होंने बताया कि सभी ग्रामवासियों, व्यवसायिक संगठनों, गैर सरकारी संगठनों को सम्मिलित करते हुए ग्राम के मुख्य चौराहों, बस स्टैण्ड, सार्वजनिक स्थान पर नुक्कड नाटक, कठपुतली प्रदर्शन का आयोजन किया जाएगा। उन्होंने बताया कि ग्राम स्तर पर गांव के वरिष्ठतम विद्यालय में सभी विद्यालयों के स्कूली बच्चों के लिए निबंध एवं चित्रकला प्रतियोगिता आयोजित की जाएगी तथा अभियान की गतिविधियों एवं उपयोगिता के बारे में जानकारी दी जाएगा।
hin_Deva hin_Deva hin_Deva